**ИЗВРШЕЊЕ БУЏЕТА**

**Члан 3**

За извршењеБуџета у цјелини одговоран је предсједник општине Андријевица, који истовремено врши и надзор и наребодавац је за извршење Буџета.

**Члан 4**

За законито и намјенско коришћење средстава која се распоређују Буџетом одговоеран је старјешина органа надлежан за послове Буџета.

**Члан 5**

По доношењу Буџета орган управе надлежан за послове финансија обавјештава кориснике буџетских средстава о одобреним средствима (апропријацијама).

Буџетска средства се користе за намјене утврђене овим Буџетом, водећи рачуна о штедњи и у складу са прописом о коришћењу, односно располагању тим средствима.

**Члан 6**

Буџетска средства током године по правилу стављају се на располагање свим носиоцима и корисницима средстава у оквиру остварених примитака и у зависности од доспјелости обавеза, уколико законом или прописом општине или са корисницима буџетских средстава није другачије одређено.

**Члан 7**

Уколико се услед неравномјерног прилива примитака Буџета не може обезбиједити извршење планираних издатака, за покриће тих издатака могу се користити средства резерве и краткорочни зајам у границама прописаним Законом о финансирању локалне самоуправе.

**Члан 8**

У случају настанка околности које нијесу биле познате у вријеме усвајања одлуке о буџету,предсједник општине може, на основу образложеног захтјева потрошачке јединице, између потрошачких јединаца вршити преусмјеравање средстава утврђених одлуком о буџету општине у висини од 10% од укупно планираних средстава потрошачке јединице.

**Члан 9**

За хитне и непредвиђене издатке током фискалне године користиће се средства текуће и сталне буџетске резерве.

Средства текуће буџетске резерве користе се за непредвиђене или недовољно предвиђене издатке који се финансирају из Буџета.

О коришћењу средстава текуће буџетске резерве одлучије предсједник општине.Предсједник општине може овластити шефа службе за финансије да одлучи о коришћењу средстрава текуће буџетске резерве до одређеног износа.

Стална буџетска резерва користи се за финансирање издатака на име учешћа општине у отклањању последица ванредних околности као што су поплаве, суше, пожар и друге елементарненепогоде, односно других ванредних догађаја који могу угрозити житот и здравље људи или проузрокују штету важећи размјера.

Стална буџетска резерва може се користити и за извршавање обавеза Буџета услед смањеног обима и покриће буџетског дефицита.

**Члан 10**

Средства одобрена корисницима Буџета могу се користити до 31.12. фискалне године.

Неплаћене уговорене обавезе у прошлој фискалној години реализоваће се из средстава одобрених за текућу фискалну годину.

Примици који су се реализовали по истеку фискалне године евидентираће се као примици Буџета за текућу фискалну годину.

**Члан 11**

Буџет се током године може мијењати и допуњавати у поступку који је прописан за његово доношење.

**Члан 12**

Одлука ступа на снагу осмог дана од дана објављивања у ,, Службеном листу Црне Горе-општински прописи,, .

СКУПШТИНА ОПШТИНЕ АНДРИЈЕВИЦА

Број :016-32/23-02/1

Андријевица, 31.03.2023.године

 ПРЕДСЈЕДНИК

 Младен Ђукић